
I. BENDROJI DALIS

1.1. Darbuotojui, pažeidusiam šios instrukcijos reikalavimus, taikoma Lietuvos Respublikos įstatymų nustatyta drausminė, materialinė, administracinė ir baudžiamoji atsakomybė, priklausomai nuo pažeidimo pobūdžio.
1.2. ŠAKIŲ RAJONO SAVIVALDYBĖS ADMINISTRACIJA statybos darbus dirbti gali asmuo:
1.2.1. ne jaunesnis kaip 18 metų; 
1.2.2. turintis atitinkamą pasiruošimą ir apmokytas;
1.2.3. turintis atitinkamus kvalifikacinius pažymėjimus pavestiems darbams atlikti; 
1.2.4.  praėjęs privalomą (periodinį) sveikatos patikrinimą;
1.2.5.  susipažinęs su įrenginių eksploatavimo taisyklėmis;
1.2.6.  išklausęs (pasirašytinai) įvadinę saugos ir sveikatos instrukciją;
1.2.7.  išklausęs (pasirašytinai) saugos ir sveikatos instrukciją darbo vietoje;
1.2.8.  išklausęs (pasirašytinai) įvadinį gaisrinės saugos ir gaisrinės saugos darbo vietoje instruktažus.
1.3. Darbuotojas privalo laikytis įmonės administracijos nustatyto darbo ir poilsio režimo reikalavimų.
1.7. Darbuotojai privalo nustatyta tvarka pasitikrinti sveikatą.
1.8. Darbuotojas privalo vykdyti darbo tvarkos taisyklių reikalavimus, dirbti tik tuos darbus, apie kuriuos išklausė instruktažą, ir vykdyti tiesioginio vadovo nurodymus.
1.9. Pastebėjus įrenginių, įrangos ar instrumentų gedimus, esant netvarkingoms asmeninėms apsaugos priemonėms, darbus nutraukti ir nedelsiant pranešti tiesioginiam vadovui.
1.10. Darbuotojui ateiti į darbą neblaiviam, darbo metu vartoti alkoholinius gėrimus ar naudoti narkotines bei toksines medžiagas – draudžiama.
1.11. Nukentėjus nuo nelaimingo atsitikimo, turi nedelsdamas kreiptis į artimiausią gydymo įstaigą, pranešti tiesioginiam vadovui. Asmuo matęs nelaimingą atsitikimą ar apie jį sužinojęs, turi nedelsdamas suteikti nukentėjusiam pirmąją medicininę pagalbą ir pranešti tiesioginiam vadovui, jeigu reikia iškviesti greitąją medicininę pagalbą. Darbo vietą ir įrengimų būklę iki bus pradėtas tirti nelaimingas atsitikimas, reikia išlaikyti tokias, kokios buvo nelaimingo atsitikimo metu. Jei tai kelia pavojų aplinkinių žmonių gyvybei ar sveikatai, gali būti daromi tik būtiniausi pakeitimai, įforminami aktu.
1.12. Gaisrinės saugos reikalavimai:
1.12.1.  vengti veiksmų, sudarančių sąlygas kilti gaisrui;
1.12.2.  rūkyti tik tam skirtose, ženklais pažymėtose ir tinkamai įrengtose vietose, kuriose yra indas nuorūkoms dėti bei gaisro gesinimo priemonės;
1.12.3.  draudžiama gaisro gesinimo priemones panaudoti ne pagal paskirtį;
1.12.4.  darbuotojas privalo mokėti naudotis pirminėmis gaisro gesinimo priemonėmis ir žinoti jų veikimo principus, panaudojimo galimybes bei savo veiksmus kilus gaisrui.
1.13. Eksploatuojant elektros įrenginius draudžiama:
1.13.1. šildyti patalpas nestandartiniais (savos gamybos) elektros prietaisais;
1.13.2. naudoti netvarkingus kištukinius lizdus, kištukus, atsišakojimo dėžutes, jungiklius bei kitus elektros aparatus;
1.13.3. elektros lempas, šviesos sklaidytuvus, šildytuvus uždengti degiomis medžiagomis;
1.13.4. į kištukinius lizdus jungti elektros prietaisus, kurie viršija leistiną galią;
1.13.5. vietoj elektros laidų ir kabelių naudoti radijo arba telefono ryšio laidus;
1.13.6. naudoti lygintuvus, virykles, virdulius, šildymo ir kitus elektros prietaisus tam tikslui nepritaikytose vietose ir palikti juos įjungtus be priežiūros;
1.13.7. kabinti elektros šviestuvus ir kitus daiktus tiesiog ant elektros laidų ir kabelių;
1.13.8. naudoti nekalibruotus ir savos gamybos apsaugos aparatus;
1.13.9. naudoti laidus ir kabelius su pažeista arba eksploatavimo metu dielektrinių savybių netekusia izoliacine medžiaga;
1.13.10. tiesiogiai prikalti laidus ir kabelius.
1.14. Asmens higienos reikalavimai:
1.14.1.  prieš darbą ir po pertraukų švariai nusiplauti rankas su muilu.
1.14.2.  Draudžiama: 
1.14.2.1. darbo vietoje laikyti ir valgyti maisto produktus;
1.14.2.2. eiti į visuomeninio maitinimo įstaigas, apsirengus nešvariais darbo rūbais;
1.14.2.3. kartu laikyti asmeninius ir darbo drabužius;
1.14.2.4. darbo drabužius susegti smeigtukais, adatomis, kišenėse laikyti pašalinius daiktus, naudoti darbo drabužius ne pagal paskirtį. 

II. PROFESINĖS RIZIKOS VEIKSNIAI. SAUGOS PRIEMONĖS NUO JŲ POVEIKIO

2.1. Pavojingi ir kenksmingi veiksniai:
2.1.1. elektros srovės poveikis – paveikus elektros srovei, netenkama sąmonės arba nutrūksta širdies veikla bei kvėpavimas, o kartais ištinka ir staigi mirtis;
2.1.2. netvarkingi keliai, grindys, laiptai ir kt. – galimos traumos;
2.1.3. netvarkingi įrenginiai, įrankiai;
2.1.4. krovinių kritimas iš aukščio – galimos traumos;
2.1.5. darbas aukštyje- nukritimo pavojus;
2.1.6. neteisingai sumontuoti, netvarkingi, neįžeminti pastoliai – kritimo ir susižalojimo pavojus;
2.1.7. nepatikrintos, neišbandytos, nestabilios ir naudojamos ne pagal paskirtį paaukštinimo priemonės – galimos traumos;
2.1.8. kėlimo mechanizmai (kranai, keltuvas) ir kitos statybinės mašinos – galimos traumos;
2.1.9. nepakankamas darbo vietos apšvietimas – kenkia akims, galimi regos sutrikimai;
2.1.10.  dulkės (organinės ir neorganinės kilmės), alergiškai veikiančios organizmą – galimi uždegimai, alerginės ir profesinės ligos;
2.1.11.  darbo vietos ir perėjimo kelių užtvėrimas ir užgriozdinimas pašaliniais daiktais – galimos traumos;
2.1.12.  veikiantis įrenginys, neuždengtos sukamosios dalys – galimos traumos;
2.1.13.  betono bunkerių, dėžių, inventoriaus netvarkingumas;
2.1.14.  nekokybiški klojinių elementai, klojinių aptvėrimai;
2.1.15.  nepakankami šlaitų sutvirtinimai – jų lūžimo atveju galimos avarijos, traumos;
2.1.16.  triukšmas, triukšmo lygis darbo vietoje neturi viršyti 85 dBA.
2.1.17.  vibracija - veikia centrinę nervų sistemą;
2.1.18.  neaptvertos ar neuždengtos angos – nukritimo pavojus;
2.1.19.  fizinė perkrova (vienkartinė keliamo ar pernešamo krovinio masė: moterims – 10 kg, vyrams - 30 kg), krovinį keliant rankomis, gali kilti pavojus susižaloti, ypač nugarą, jei krovinys yra:
2.1.19.1. pernelyg sunkus arba didelis;
2.1.19.2. griozdiškas arba nepatogus suimti (paimti);
2.1.19.3. nestabilus arba jo turinys sunkiai perkeliamas;
2.1.19.4. tokioje padėtyje, kad turi būti laikomas arba juo turi būti manipuliuojama per atstumą nuo liemens, arba liemenį lenkiant arba sukant;
2.1.20 įrankių ir mechanizmų besisukančios ir judančios dalys - galimos traumos;
2.1.21 lekiančios skeveldros ir skiedros – galimi sužalojimai;
2.1.22 aštrios įrankių briaunos – galimi mechaniniai sužalojimai;
2.1.23 įkaitę paviršiai – galimi įvairių laipsnių nudegimai;
2.1.24 aukšta arba žema temperatūra - varginančiai veikia organizmą;
2.1.25 judantis transportas;
2.1.26 nemokėjimas ir nenoras pasirinkti saugių darbo metodų- galimos sunkios traumos, sužeidimai;
2.1.27 saulės smūgis, žaibo smūgis, prisilietimo ir žingsnio įtampa;
2.1.28 dujų koncentracija, galinti sukelti sprogimą, nusideginimą ir personalo apsinuodijimą;
2.1.29 vandens patvankos pavojus, ypač vandens nutekėjimo tinkluose ir didelės apimties kolektoriuose;
2.1.30 grunto nuošliaužos pavojus, atliekant kasimo darbus;
2.1.31 transporto užvažiavimo ant žmonių pavojus;
2.1.32 nepalankios meteorologinės sąlygos.
2.2. ŠAKIŲ RAJONO SAVIVALDYBĖS ADMINISTRACIJA dirbantiems statybų objekte būtinos ir privalomos saugos priemonės:
2.2.1. medvilninis kostiumas;
2.2.2. galvos apdangalas; 
2.2.3. apsauginis šalmas;
2.2.4. darbo pirštinės;
2.2.5. apsauginiai akiniai;
2.2.6. antivibracinės pirštinės;
2.2.7. prieštriukšminės ausinės;
2.2.8. įranga apsauganti nuo kritimo;
2.2.9. signalinė liemenė;
2.2.10.  lietpaltis;
2.2.11. darbo avalynė;
2.2.12. respiratorius;
2.2.13. Papildomai žiemą: pašiltintas kostiumas, auliniai batai.
2.3. Įvertinęs visus rizikos faktorius, darbdavys turi teisę išduoti darbuotojui daugiau asmeninių apsauginių priemonių, negu numatyta darbdavio patvirtintame asmeninių apsauginių priemonių sąraše.
2.4. Darbuotojai privalo:
2.4.1. Darbo metu dirbti su asmeninėmis apsaugos priemonėmis;
2.4.2. rūpestingai prižiūrėti ir naudoti pagal paskirtį asmenines apsaugos priemones;
2.4.3. laiku pranešti tiesioginiam vadovui apie jų nusidėvėjimą, užteršimą, netinkamumą naudoti ir apie tai, kad baigiasi jų naudojimo terminas;
2.4.4. įstatymų nustatyta tvarka atlyginti nuostolius, jeigu asmeninė apsaugos priemonė dėl darbuotojo kaltės dingo arba buvo sugadinta.

III. DARBUOTOJO VEIKSMAI PRIEŠ DARBO PRADŽIĄ
3.1. Apsivilkti tvarkingus ir tinkamo dydžio darbo rūbus, užsisagstyti visas sagas, apsiauti darbo avalynę, plaukai neturi išlysti iš po galvos apdangalo. Draudžiama dirbti su suplyšusiais darbo drabužiais su nukarusiais laisvais galais. Patikrinti asmenines apsaugines priemones.
3.2. Prieš pradedant darbą, apžiūrėti darbo vietą, išvalyti praėjimus, surinkti pašalinius daiktus, nuvalyti purvą, o žiemą – sniegą ir ledą. Žiemą slidžias vietas pabarstyti smėliu arba druska.
3.3. Dirbant dulkėtomis sąlygomis, naudoti atitinkamus respiratorius.
3.4. Patikrinti:
3.4.1. darbo vietos apšvietimą;
3.4.2. įrankių ir įrenginių tvarkingumą;
3.4.3. ar judėjimo keliai laisvi, neužkrauti ar darbo vieta tvarkinga;
3.4.4. darbo vietos stabilumą ir tvirtumą;
3.4.5. visų pastolių elementų saugumą prieš statant pastolius ar po jų išmontavimo;
3.4.6. apsauginių aptvarų būklę;
3.4.7. paaukštinimo priemonių (pastolių, klotinių, bokštelių lopšių, aikštelių) pritvirtinimus, užtikrinančius pastovumą, stabilumą, atskirų elementų tvirtinimo mazgus, darbo pakloto ir aptvėrimų pritvirtinimą.
3.5. Pagrindas (gruntas), ant kurio statomi pastoliai ar kitos paaukštinimo priemonės, turi būti išlygintos, sutankintos, su nuolydžiu vandens nubėgimui. Privalome patikrinti pastolių pagrindus po lietaus ir po atodrėkio.
3.6. Prieš panaudojant apsaugines priemones, apsaugančias nuo kritimo iš aukščio (aptvėrimus, apsauginius stogelius, panaudojant kaproninius tinklus, apsauginius įtaisus dėl apsauginio diržo tvirtinimo), dirbantieji statybų objekte patikrina jų tvarkingumą. Tvirtinti apsaugines priemones prie pastolių, perdangos, sienų, sutinkamai su eksploatavimo instrukcijos reikalavimais tiesioginio vadovo nurodytose vietose.
3.7. Darbuotojui draudžiama naudotis apsauginėmis priemonėmis ir įtaisais, jei jų elementai turi įtrūkimų, lūžius ir kitus defektus, dėl kurių galimas jų lūžimas eksploatacijos metu, o taip pat tvirtinti apsaugos priemones prie sienų, perdangos, pastolių elementų, būdais, nenumatytais eksploatavimo instrukcijoje.
3.8. Atstumas tarp statomo pastato sienos ir pastolių pakloto neturi viršyti 50 mm, kai atliekami mūro darbai, ir 150 mm - apdailos darbai.
3.9. Pristatomų kopėčių matmenys turi būti tokie, kad darbuotojas galėtų dirbti stovėdamas ant pakopos, esančios ne mažesniu kaip 1 m atstumu iki kopėčių viršaus. Leidžiama naudoti ne ilgesnes kaip 5 m pristatomas medines kopėčias. Dirbant ant pristatomų kopėčių aukščiau kaip 1,3 m, reikia naudoti saugos diržą, pritvirtintą prie pastato konstrukcijos arba kopėčių, jeigu šios patikimai pritvirtintos prie pastato konstrukcijos.
3.10. Ant pristatomų kopėčių draudžiama:
3.10.1. dirbti šalia ar virš neapsaugotų veikiančių mašinų besisukančių dalių ir transporterių;
3.10.2. naudoti rankines elektros mašinas ar parakinį įrankį;
3.10.3. virinti dujomis ar elektra;
3.10.4. tempti laidus ar prilaikyti aukštyje sunkias detales.
3.11. Prieš naudojimą ir naudojimo metu kopėčios tikrinamos dokumentuose nurodyta tvarka.
3.12. Priemonės, skirtos darbo vietai paaukštinti, turi būti stabilios, turėti lygų darbo paviršių be didesnių kaip 5 mm plyšių. Jei jos aukštesnės kaip 1,3 m - privalo turėti aptvarus, apsaugančius darbuotojus ir daiktus nuo kritimo.
3.13. Jei darbai atliekami didesniame kaip 5 m aukštyje nuo žemės paviršiaus, perdengimo arba darbo pakloto, kai pagrindinė priemonė, apsaugojanti nuo kritimo, yra saugos diržas, darbuotojas privalo turėti aukštalipio kvalifikaciją. Naujus darbuotojus, atliekančius aukštalipio darbus, vienerius metus turi prižiūrėti patyrę darbuotojai, paskirti darbdavio įsakymu ar kitu tvarkomuoju dokumentu.
3.14. Perkeliant ar paduodant į darbo vietą plytas ar smulkius blokus kėlimo kranais, būtina naudoti padėklus, konteinerius ir krovinių kėlimo įrangą, neleidžiančią keliamiems kroviniams nukristi.
3.15. Mūrijant sienas, žemesnes kaip 0,7 m nuo perdangos paviršiaus, ir esant didesniam kaip 1,3 m aukščiui už sienos iki žemės (perdangos) paviršiaus, būtina naudoti kolektyvines saugos priemones (aptvarus, tinklus ar kitas priemones).
3.16. Mūrijant aukštesnius kaip 7 m statinius, būtina naudoti įrengtas pagal pastato perimetrą kolektyvines saugos priemones darbuotojams nuo krentančių daiktų apsaugoti (stogelius, apsauginius tinklus).
3.17. Neįrengus kolektyvinių saugos priemonių, leidžiama mūryti ne aukštesnes kaip 7 m sienas, pagal statinio perimetrą paženklinus pavojingą zoną.
3.18. Angos sienose, prie kurių paklotas (perdengimas) yra tik iš vienos pusės ir atstumas nuo pakloto iki angos apačios sienoje yra mažesnis negu 0,7 m, turi būti aptvertos arba uždengtos.
3.19. Draudžiama dirbti aukštyje atvirose vietose, kai vėjo greitis yra 15 m/s ir didesnis bei plikšalos, lijundros, perkūnijos, rūko ar blogo matomumo darbo vietose metu.
3.20. Darbuotojams leidžiama dengti stogą tik darbų vadovui patikrinus stogą laikančiąsias konstrukcijas ir aptvarus.
3.21. Atliekant darbus ant stogų, aukštesnių kaip 1,3 m arba kurių nuolydis didesnis kaip 200, kad būtų išvengta darbuotojų arba darbo priemonių bei statybinių medžiagų kritimo, turi būti įrengtos kolektyvinės saugos priemonės, o darbuotojai aprūpinti reikiamomis apsauginėmis priemonėmis.
3.22. Kai stogo nuolydis didesnis kaip 200 arba stogas ar kitas paviršius yra pagamintas iš trapios medžiagos, galinčios lūžti ar kitaip suirti ir darbuotojas gali nukristi, turi būti įrengiami ne siauresni kaip 0,3 m pritvirtinti trapai darbuotojui atsistoti.
3.23. Ant stogo sukrauti medžiagas galima tik statybos darbų technologijos (vykdymo) projekte nurodytose vietose, imantis visų atsargumo priemonių, kad medžiagos nenukristų žemyn.
3.24.  Įrankius ir medžiagas susidėti taip, kad būtų saugu dirbti, užtikrinti kad jie nenukristų.
3.25.  Prieš pradedant dirbti, darbuotojas privalo įsitinkinti, kad pastoliai stabilūs, o jų elementai (statramsčiai, tvirtinimo mazgai, įžeminimas, aptvėrimai) tvarkingi.
3.26.  Montuojant pastolius naudoti tik pastoliams tinkamas lentas, nenaudoti blogai sujungtų lentų, kurios galėtų susilpninti konstrukciją.
3.27. Nemėtyti pastolių elementų ir medžiagų į žemesnį aukštą ar ant žemės, ant saugos tinklų ar priedangų. 
3.28. Prieš įjungiant elektros prietaisus, įrengimus į elektros tinklą, įsitikinti, kad įjungimo mygtukas (jungtukas) būtų neutralioje padėtyje.
3.29. Prieš naudojant apsaugines priemones, apsaugančias nuo kritimo iš aukščio (aptvėrimus, panaudojant kaproninius tinklus, apsauginius įtaisus dėl apsauginio diržo tvirtinimo), darbuotojas patikrina jų tvarkingumą. Tvirtinti apsaugines priemones prie pastolių, perdangos, sienų, sutinkamai su eksploatavimo instrukcijos reikalavimais statybų vadovo nurodytose vietose.
3.30. Prieš statybos darbų pradžią ir darbų eigoje statybvietėje turi būti nustatytos (nustatomos) pavojingos zonos, kuriose nuolat veikia arba gali veikti (atsirasti) rizikos veiksniai.
3.31. Pavojingos zonos, kuriose nuolat veikia pavojingi ir/arba kenksmingi veiksniai, turi būti aptvertos apsauginiais aptvarais, kad kliudytų darbuotojams, neturintiems teisės patekti į tokias zonas.
3.32. Darbuotojui draudžiama naudotis apsauginėmis priemonėmis ir įtaisais, jei jų elementai turi įtrūkimų, lūžių ir kitų defektų, dėl kurių galimas jų lūžimas eksploatacijos metu, o taip pat tvirtinti apsaugos priemones prie sienų, perdangos, pastolių elementų, būdais, nenumatytais eksploatavimo instrukcijoje.
3.33. Pavojingoms zonoms, su nuolat veikiančiais pavojingais ir/arba kenksmingais veiksniais, priskiriamos vietos:
3.33.1 prie elektros įrenginių įtampą turinčių neizoliuotų srovinių dalių;
3.33.2. neaptvertos esančios aukštyje, kai aukščio skirtumas 1,3 m ir didesnis;
3.33.3. kuriose pavojingų ir/arba kenksmingų medžiagų koncentracija darbo aplinkos ore gali viršyti ribines vertes.
3.34. Pavojingoms zonoms, kuriose gali veikti (atsirasti) pavojingi veiksniai, priskiriamos vietos:
3.34.1.  esančios šalia statomų statinių ir montuojamų (demontuojamų) konstrukcijų ar įrenginių;
3.34.2.  virš kurių atliekami konstrukcijų ar įrenginių montavimo (demontavimo) darbai;
3.34.3.  virš kurių kroviniai keliami ir transportuojami kėlimo kranais;
3.34.4.  kuriose juda mašinos ar jų dalys, darbo organai.
3.35. Pavojingos zonos, kuriose nuolat veikia pavojingi ir/arba kenksmingi veiksniai, turi būti aptvertos apsauginiais aptvarais, kad kliudytų darbuotojams, neturintiems teisės patekti į tokias zonas.
3.36. Darbų vykdymui pavojingose zonose, kuriose nuolat veikia ar gali veikti (atsirasti) rizikos 
3.37. veiksniai, nepriklausantys nuo atliekamų darbų pobūdžio, turi būti išduota paskyra-leidimas.
3.38. Paskyra - leidimas išduodama darbų vykdymo laikotarpiui. Kai darbų vykdymo metu atsiranda paskyroje - leidime nenumatyti pavojingi ar kenksmingi veiksniai, darbus būtina nutraukti. Atnaujinti darbus galima tik gavus naują paskyrą - leidimą ir įgyvendinus joje numatytas priemones darbuotojų saugai ir sveikatai užtikrinti.
3.39. Be paskyros – leidimo vaikščioti ir dirbti pavojingose zonose draudžiama.
3.40. Apie visus pastebėtus trūkumus ir gedimus informuoti tiesioginį vadovą ir nepradėti darbo iki trūkumai nebus pašalinti.

IV. DARBUOTOJO VEIKSMAI DARBO METU
4.1. Gauti tiesioginio darbų vadovo užduotį, susipažinti su darbų vykdymo tvarka ir saugiais darbo metodais.
4.2. Darbo metu būti dėmesingam, atidžiam, atsargiam, nesikalbėti su pašaliniais ir netrukdyti dirbti kitiems.
4.3. Darbą pradėti tik esant tvarkingai įrangai.
4.4. Nuolat stebėti, kad įrengimai bei prietaisai būtų sandarūs ir tvarkingi.
4.5. Sekti įrenginių darbą.
4.6. Neatitraukti dėmesio nuo darbo ir neužsiminėti pašaliniais darbais.
4.7. Draudžiama dirbti, jei darbo vieta nepakankamai apšviesta.
4.8. Palaikyti darbo vietoje tvarkingą ir švarą. Draudžiama užkrauti praėjimus. 
4.9. Draudžiama leisti į savo darbo vietą pašalinius asmenis arba kviestis į pagalbą žmones, kurie nesusiję su šiuo darbu.
4.10. Darbui reikalingas medžiagas, įrankius susidėti tvarkingai ir laikyti taip, kad nereikėtų daryti nereikalingų judesių.
4.11. Draudžiama laipioti ant atsitiktinių daiktų - dėžių. Norint pasiekti aukštai sukrautus, darbui reikiamus daiktus, būtina naudoti patikrintas inventorines kopėčias.
4.12. Lengvai užsiliepsnojančius ir degius produktus laikyti ne arčiau kaip l m nuo šildymo prietaisų ir elektros įrenginių.
4.14. Darbo metu naudotis tik tvarkingais stalais su nugludintais kampais ir lygiu paviršiumi, be įplyšimų, išmušimų, gerai pritvirtintų prie pagrindo.  
4.15. Darbuotojas privalo vykdyti darbo tvarkos taisyklių, nustatyto darbo ir poilsio reikalavimus, ilsėtis, valgyti ir rūkyti tam tikslui skirtose vietose, dirbti tik tą darbą, kurį paveda darbų vadovas, ir tik tada, kai yra žinomi saugūs jo atlikimo būdai.
4.16. Prieš pradedant klojinių ardymą būtina patikrinti konstrukcijos betono atsparumą, įsitikinti, ar nėra apkrovų, viršijančių leistinas, ar nėra defektų, kurie gali iššaukti konstrukcijų per dideles deformacijas ar griūtis, kai bus nuimti klojiniai.
4.17. Išardant klojinius, reikia imtis priemonių, kad netikėtai nenukristų klojinių elementai, nenugriūtų laikinieji statramsčiai. Išardytas medžiagas reikia nuleisti ant žemės, surūšiuoti, pašalinti kyšančias vinis ir sudėti į rietuves.
4.18. Perkeliant ar paduodant į darbo vietą plytas ar smulkius blokus kėlimo kranais, būtina naudoti padėklus, konteinerius ir krovinių kėlimo įrangą, neleidžiančią keliamiems kroviniams nukristi.
4.19. Mūrijant sienas, žemesnes kaip 0,7 m nuo perdangos paviršiaus, ir esant didesniam kaip 1,3 m aukščiui už sienos iki žemės (perdangos) paviršiaus, būtina naudoti kolektyvines saugos priemones (aptvarus, tinklus ar kitas priemones).
4.20. Statant aukštesnius kaip 7 m statinius, būtina naudoti įrengtas pagal pastato perimetrą kolektyvines saugos priemones darbuotojams nuo krentančių daiktų apsaugoti (stogelius, apsauginius tinklus).
4.21. Neįrengus kolektyvinių saugos priemonių, leidžiama mūryti ne aukštesnes kaip 7 m sienas, pagal statinio perimetrą paženklinus pavojingą zoną.
4.22. Plataus profilio statybininkui draudžiama pereiti nuo vienos konstrukcijos ant kitos be tam skirtų kopėčių, perėjimo tiltelių ar lipynių su aptvarais.
4.23. Draudžiama darbuotojui vaikščioti konstrukcijomis ir jų elementais (santvaromis, rygeliais ir kt.), ant kurių nėra galimybės įrengti reikiamo pločio perėjimo su aptvarais, be specialių apsauginių įtaisų.
4.24. Po pakeltais montuojamų konstrukcijų elementais ar įrenginiais darbuotojams būti draudžiama.
4.25. Pastačius (sumontavus) į projektinę padėtį konstrukcijas ar jų elementus, jas būtina patikimai įtvirtinti.
4.26. Atkabinti kėlimo priemonėmis pakeltas konstrukcijas ir įrenginius leidžiama tik juos patikimai įtvirtinus.
4.27. Pertraukų darbe metu palikti pakeltus kabančius ant krano kablio krovinius draudžiama.
4.28. Betontiekio sekcijų žarnoms sujungti reikia naudoti tik inventorines junges.
4.29. Tiekiant betoną siurbliais, aplink betono siurblį reikia palikti 1 m praėjimus.Prie išeinamosios betontiekio angos reikia įrengti apsauginį stogelį.
4.30. Šalinti kamščius, remontuoti, ardyti betontiekius galima tik kritus slėgiui iki atmosferinio lygio ir atjungus elektros įtampą.
4.31. Atvežant betono mišinį karučiais, ant žemės ar kito pagrindo turi būti nutiesiami nesiauresni kaip 0,6 m ištisiniai takeliai. Jeigu takeliai įrengiami aukščiau, jų plotis turi būti ne mažesnis kaip 1,2 m. Įrengiant takelius virš 1,3 m aukščio, būtina juos aptverti iš abiejų pusių apsauginiais aptvarais.
4.32. Kai betonuojamos konstrukcijos nuolydis didesnis kaip 20°, reikia dirbti prisirišus apsauginį diržą, kurio pritvirtinimo vietą nurodo statybų vadovas (jam nesant – darbų vykdytojas).
4.33. Betonui nuleisti į konstrukcijas, esančias žemiau kaip 1,5 m, turi būti įrengiami latakai.
4.34. Angas perdenginyje iki jų užmonolitinimo būtina patikimai uždengti arba aptverti.
4.35. Betonuoti atskirai stovinčius pamatus, sienas, pertvaras reikia nuo įrengtų aikštelių, turinčių užlipimus, aptvėrimus.
4.36. Kertant betono užplaukas, darbuotojas turi dėvėti apsauginius akinius. 
4.37. Dirbantiems statybų objekte draudžiama:
4.37.1. priimant betoną stovėti ant klojinių sienučių;
4.37.2. atlikti betonavimo darbus nuo išorinių pastolių arba aukštumoje, 4.37.3. esant vėjo greičiui 15 m/s ir daugiau, esant plikšalai, griaustiniui, rūkui;
4.37.3.  dėti ant pastolių ir darbinių grindų išardytus klojinių elementus ar po jų išardymo susidariusias medžiagas, o taip pat visa tai mesti žemyn nuo statinių ar pastolių;
4.37.4.  leistis į daubas, tranšėjas šlaitų sutvirtinimo strypais.
4.38. Tankinant betono mišinį elektriniais vibroplūktuvais, reikia laikytis šių reikalavimų:
4.38.1. nevilkti vibroplūktuvo už guminio laido arba kabelio;
4.38.2. sekti, kad jų rankenos būtų su amortizatoriais, korpusai įžeminti ir tvarkinga kabelių izoliacija;
4.38.3. stebėti, kad laistant betoną vanduo nepatektų ant vibroplūktuvo variklio;
4.38.4. dirbant vibroplūktuvu, kas 30 - 38 min. jis turi būti išjungtas ataušinimui;
4.38.5. draudžiama dirbti nuo pristatomų kopėčių.
4.39. Dirbant su kilnojamais vibruojančiais įrankiais, įrenginiais būtina dėvėti apsaugančias nuo vibracijos pirštines ir avalynę, darbo metu kas 50 min. daryti 5-10 min. pertraukas, kurių metu pasivaikščioti, pamankštinti rankas ir kojas.
4.40. Statybines mašinas ir transporto priemones leidžiama pastatyti, jomis dirbti arba važiuoti šalia iškasų (duobių, tranšėjų, griovių ir kt.) su nesutvirtintais šlaitais tokiu atstumu, koks nurodytas statybos darbų technologijos (vykdymo) projekte.
4.41. Dirbti iškasose su įmirkusiais šlaitais ar gilesnėse kaip 1,3 m leidžiama tik tiesioginiam vadovui apžiūrėjus grunto šlaitus ir, jei reikia, panaudojus tinkamas saugos priemones. Draudžiama lipti ir dirbti iškasose, iš kurių nepašalintas vanduo.
4.42. Kėlimo mechanizmai ir kėlimo priemonės, įskaitant pagrindines sudedamąsias dalis, tvirtinimus, įtvirtinimus ir atramas, privalo būti reikiamai suprojektuoti, pagaminti ir pakankamai tvirti, teisingai sumontuoti ir teisingai naudojami, tinkami naudoti, teisės aktų nustatyta tvarka tikrinami, reguliariai bandomi, prižiūrimi ir kontroliuojami bei aptarnaujami kvalifikuotų (atitinkamai apmokytų) darbuotojų.
4.43. Ant kėlimo mechanizmų ir priemonių privalo būti aiškiai matomoje vietoje nurodytas didžiausias leistinas apkrovos dydis – keliamoji galia. Kėlimo mechanizmai ir priemonės privalo būti naudojami tik pagal paskirtį.
4.44. Pastolių, klotinių aukštalipio darbams vykdyti įrengimas ir eksploatacija
4.45. Pakeliamieji pakabinamieji pastoliai ir lopšiai turi būti išbandomi statiškai ir dinamiškai. Statinė bandomoji apkrova turi viršyti skaičiuojamąją:
4.45.1. pakabinamiems pastoliams -25%;
4.45.2. pakeliamiesiems- 50%;
4.45.3. lopšiams- 50%.
4.46. Visi pagrindiniai pastolių elementai turi būti apskaičiuoti stiprumo, o pastoliai visumoje - stabilumui. Pastolių skaičiavimo pagrindu reikia imti tolygiai paskirstytą apkrovą: mūrijimo darbams – 250 kg/m2 ir tinkavimo darbams - 200 kg/m2, be to, visus horizontalius elementus reikia patikrinti 130 kg sutelktu krūviu. Dinaminis bandymas atliekamas pakeliamuosius, pakabinamuosius pastolius ir lopšius perkrovus 10% skaičiuojamosios apkrovos ir pakeliant bei nuleidžiant pastolius visu pastato aukščiu.
4.47. Apkrovos ant pastolių, klotinių ir krovinių priėmimo aikštelių paklotų neturi būti didesnė už nurodytus projekte (pase) leistinus dydžius.
4.48. Mašinos medžiagoms kelti, aikštelės kroviniams priimti ir kt. neturi papildomai apkrauti pastolių, kad pastarieji nebūtų perkrauti.
4.49. Darbų atlikimui aukščiau kaip 1,3 m. nuo žemės arba perdangos paviršiaus, darbininkas privalo naudoti specialiai tam skirtus klotinius arba pastolius su apsauginiais aptvėrimais. Draudžiama vykdyti darbus nuo neinventorinių, netipinių paaukštinimų.
4.50. Inventoriniams pastoliams, klotiniams ir lopšiams turi būti juos pagaminusios įmonės pasas.
4.51. Angos sienose (jei denginys yra tik iš vienos pusės) turi būti uždengtos ištisiniu paklotu arba aptvertos apsauginiu aptvėrimu iki angos apačios ne mažiau kaip 0,7 m.
4.52. Angos perdangose, prie kurių galimas žmonių priėjimas, turi būti uždengtos ištisiniu paklotu arba aptvertos apsauginiu aptvėrimu.
4.53. Praėjimui į darbo vietas aukštumoje ir iškasose, naudoti inventorines kopėčias arba lipynes su porankiais, pritvirtintas viršutiniais galais prie pastolių skersinių. Kopėčių nuolydis neturi būti didesnis kaip 60°.
4.54. Draudžiama vykdyti aukštuminius darbus nuo lauko pastolių arba atvirose vietose, aukštyje, jeigu vėjo greitis didesnis kaip 15 m/s ir perkūnijos metu.
4.55. Įsitikinti, kad pastoliai visame aukštyje būtų pritvirtinti prie tvirtų pastato ar statinio dalių. Jei pastolių pritvirtinti prie pastato nėra galimybės, jų pastovumas turi būti užtikrintas kitais būdais. Tvirtinimo vietos ir būdai turi būti nurodyti projekte. Negalima tvirtinti pastolių prie nepatikimų vietų ( karnizų, balkonų, silpnai pritvirtintų montavimo kilpų ir pan.).
4.56. Nuolat sekti, kad paaukštinimo priemonių darbo paklotas ir aptvėrimai būtų tvarkingi ir patikimai pritvirtinti. Darbo paklotas turi būti lygus, horizontalus, be angų, vykdant suvirinimo, pjaustymo darbus, paklotas turi būti nedegus (skarda, asbesto plokštė ir pan.). Kai pastolių paklotas išdėstytas aukštyje 1,3 m ir daugiau, turi būti įrengtas l m aukščio aptvėrimas, kuris turi susidaryti iš porankio, tarpinio horizontalaus elemento viduryje ir bortelio ne mažiau 15 cm aukščio.
4.57. Paaukštinimo priemones statyti ant tvirto pagrindo. Grunto paviršius, ant kurio statomi pastoliai. turi būti išlygintas, sutankintas, nuvestas vanduo. Skersai pastolių po atramom būtina padėti lentą ne mažiau 50 mm storio. Negalima po paaukštinimo priemonių atramom dėti plytų, akmenų, lentų atraižų ir pan. Metaliniai pastoliai turi būti įžeminti. Privalote patikrinti pastolių pagrindus po lietaus ir po atodrėkio.
4.58. Praėjimo vietose po pastoliais įrengti apsauginį stogelį. Stogelis turi išsikišti už pastolių ne mažiau 1,5 m ir sudaryti 20 laipsnių kampą su horizontu. Praėjimai ant pastolių turi būti ne žemesni kaip 1,8 m.
4.59. Dedant paklotų elementus (skydus, lentas) ant atramų (ilginių, pirštų), reikia tikrinti ar tie elementai stipriai pritvirtinti.
4.60. Paduodant plytas tiesiog į darbo vietą, klotinių plotį leidžiama sumažinti iki 1,5 m.
4.61. Izoliuojant technologinius vamzdynus, ištisinio pakloto plotis nuo jo aptvaro iki vamzdyno šono turi būti ne mažesnis kaip 1m, kai paklotas vamzdyno ašies atžvilgiu simetriškas ir 1,5 m, kai paklotas nesimetriškas.
4.62. Ramstiniuose ir pakabinamuose pastoliuose, jeigu jie aukštesni kaip 6 m, turi būti įrengti ne mažiau kaip 2 paklotai: darbo (viršutinis ir apsauginis). Jeigu vienu metu darbai vykdomi stovint ant dviejų paklotų esančių įvairiuose aukštuose, tai paklotų turi būti ne mažiau kaip trys. Dirbti keliuose aukštuose, vienoje vertikalėje be tarpinių apsauginių paklotų tarp aukštų, draudžiama.
4.63. Tarpas tarp statomo pastato sienos ir įrengtų ties juo pastolių (klotinių) darbo pakloto neturi būti didesnis kaip 50 mm - mūrijimo darbams, 150 mm - apdailos darbams, pastaruoju atveju tarpus reikia uždengti.
4.64. Draudžiama darbininkams užlipti ir nulipti pastolių statramsčiais.
4.65. Pastolių pakloto anga, pro kurią užlipama kopėčiomis, turi būti iš trijų pusių aptverta.
4.66. Pastolius turi remontuoti ir išmontuoti darbininkai, turintys teisę dirbti aukštalipių darbus, jie turi būti aprūpinti apsauginiais diržais, kurie pririšami prie stiprių statomo pastato elementų ir konstrukcijų.
4.67. Pastolių elementai, esantys prie pravažiavimų ir krovinių kėlimo vietose turi būti apsaugoti nuo galimų smūgių ir poslinkių.
4.68. Jei medžiagos išvežiojamos karučiais, ant pastolių paklotų reikia įrengti lentų takus. Takų sudūrimai neturi sutapti su pakloto skydų skersinėmis sandūromis.
4.69. Statyti darbo paklotus ant atsitiktinių skersinių atramų draudžiama.
4.70. Statyti inventorinius pastolius vieną ant kito leidžiama pagal paso duomenis po to, kai yra patikrintas pastolių stiprumas.
4.71. Aukštesni kaip 2,5 m pastoliai turi būti tvirtinami prie sienos.
4.72. Iki 4 m aukščio pastolius (klotinius) leidžiama naudoti tik tada, kai juos priima darbų vadovas, o aukštesnius kaip 4 m - kai juos techniškai patikrina paskirta komisija. Ant pastolių (klotinių) reikia iškabinti plakatus šiems pastoliams, leistinų apkrovų dydžius ir jų išdėstymo schemas.
4.73. Norint apsaugoti pastolius nuo krovinių, pakabintų ant bokštinio arba strėlinio krano kablio draudžiama arti pastolių tuo pačiu metu kelti krovinius ar sukti krano strėles.
4.74. Krovinys ant pakloto turi būti nuleidžiamas mažiausiu greičiu lygiai, be smūgių.
4.75. Nuo pastolių lipynių ir paklotų nuolat, taip pat baigus darbus, reikia nuvalyti statybinį laužą, sniegą ir ledą, jei reikia pabarstyti smėliu.
4.76. Praėjimai prie pastolių (klotinių) laiptų bei lipynių turi būti neužgriozdinti.
4.77. Pastoliai ardomi vadovaujant darbų vadovui.
4.78. Prieš pradedant ardyti pastolius, darbų vadovas turi apžiūrėti ardymui numatytas konstrukcijas, supažindinti su galimais pavojais ir nurodyti ardymo eilės tvarką, būdą bei apsaugos priemones.
4.79. Įeiti nedalyvaujantiems darbe žmonėms į tą zoną, kurioje statomi ar ardomi pastoliai draudžiama.
4.80. Prieš nuimant nuo pastolių paklotus ir arba perkeliant juos į kitą aukštą, nuo jų turi būti nuimtos visos medžiagos, tara, laužas. Jei pastoliai pergabenami, žmonėms būti po paklotu draudžiama.
4.81. Ardomų pastolių elementus reikia nuleisti kranais arba kitais krovinių kėlimo įtaisais (skriduliais ir kt.), draudžiama mėtyti žemyn atskirus pastolių elementus.
4.82. Ardant pastolius, visos pirmojo aukšto durų angos ir visų aukštų įėjimai į balkonus (ardomos pastolių dalies ribose), turi būti uždarytos.
Pamatiniai pastoliai
4.83. Vamzdinius stovus reikia statyti ant papėdžių pritvirtintų prie atraminių padėklų.
4.84. Paaukštinant pastolius, tarpas tarp vamzdžio sienelių ir vamzdinio stovo neturi būti didesnis kaip 3m.
4.85. Vamzdinius arba rėminius pastolius, skirtus mūrijimo darbams, prie mūrijamų sienų reikia tvirtinti inkarais, mūrijimo metu įmūrytais į sieną, apdailos darbams naudojamus pastolius, prie pastatų reikia tvirtinti inventoriniais metaliniais kamščiais, o jei jų nėra - leidžiama naudoti sauso medžio kamienus.
4.86. Jeigu pastolių stovų tvirtinimo vietos sutampa su sienų angomis, pastolius reikia tvirtinti iš pastato vidinės puses per angas, panaudojant uždedamus įtaisus.
4.87. Elektros laidai, esantys arčiau kaip 5 metrai nuo metalinių pastolių, turi būti nuimti (kol tie pastoliai statomi arba ardomi), atjungti arba patalpinti į medines dėžes, o kitų laidų sistemos įvilktos į gumines žarnas.
Pakabinamieji pastoliai
4.88. Lopšius pakelti ir nuleisti gervėmis reikia naudojantis plieniniais lynais. Plieninių lynų, laikančių pakeliamuosius pastolius ir lopšius, skersmenys turi būti patikrinti skaičiavimu, imant ne mažiau kaip 9 kartus atsparumo didesne atsargą.
4.89. Pakabinamuosius pastolius galima leisti naudoti tik išbandytus statine apkrova, 25% didesne už apskaičiuotąją, o pakeliamuosius pastolius ir lopšius - 50% didesne už apskaičiuotąją ir dinaminiais bandymais su apkrova 10% didesne už apskaičiuotąją. Apie bandymų rezultatus turi būti surašytas aktas.
4.90. Pakabinamųjų montavimo pastolių kabliai, pavalkėliai ir pirštai prie montuojamųjų konstrukcijų elementų turi būti pritvirtinti prieš pakeliant tuos elementus.
4.91. Kloti paklotą ant pakabinamųjų montavimo pastolių ir naudotis pastoliais leidžiama tik pritvirtinus elementus, prie kurių kabinami šie pastoliai. Pakabinamųjų pastolių angos medžiagoms priimti turi būti aptvertos.
4.92. Kabliai pastoliams pakabinti turi būti išbandyti statine apkrova, du kartus didesne už darbinę apkrovą, be to kabliai su apkrova turi išbūti ne mažiau 15 min. Bandymo rezultatai įforminami aktu.
4.93. Pakabinamųjų ir pakeliamųjų pastolių paklotai turi buri aptverti ne žemesniais kaip l m turėklais arba metaliniu tinklu. Lopšių  paklotai turi būti aptverti iš visų pusių.
4.94. Pakeliamųjų pastolių skydų, bortinių lentų ir porankių durų konstrukcija turi būti tokia, kad keliant arba nuleidžiant pastolius, šie elementai galėtų šiek tiek pasislinkti, tačiau neišsprūstų nuo atramų.
4.95. Susisiekimui tarp pakabinamųjų pastolių aukštų turi būti kopėčios su gerai prikabintais viršutiniais galais.
4.96. Kad pakabinamieji pastoliai neįsisiūbuotų, jie turi būti pritvirtinti prie pastovių pastatų dalių. 
4.97. Pakabinamuosius ir pakeliamuosius pastolius reikia pakabinti ir palaikyti specialiais įtaisais, nurodytais darbų vykdymo projekte. Konsolės, prie kurių kabinami lopšiai, turi remtis į sienas per padėklus. Atremti į karnizus draudžiama.
4.98. Praėjimai po pakabinamaisiais ir pakeliamaisiais pastoliais bei lopšiais turi būti uždaryti arba apsaugoti stogeliais ir sužymėti saugumo ženklais.
4.99. Draudžiama tarpusavyje sujungti gretimas pakeliamųjų pastolių ir lopšių sekcijas, įrengiant pereinamuosius paklotus (lipynes). Keliant ir nuleidžiant lopšius, lynai turi judėti laisvai. Lynai neturi trintis į kyšančias konstrukcijas.
4.100. Lopšiai, kuriais nedirbama, turi būti nuleisti ant žemės.
4.101. Ant žemės pastatytos gervės lopšiams pakelti ir nuleisti turi būti apkrautos balastu, kurio svoris turi būti ne mažiau dvigubai didesnis už darbinę apkrovą. Kad balastas nenuslystų, jis turi būti gerai pritvirtintas prie gervės rėmo. Pašaliniams asmenims prieiti prie gervės rėmo draudžiama.
4.102. Draudžiama kelti darbininkus ir jiems dirbti ant virvių kilpų, velenėlių ir kitų panašių įtaisų.
Kilnojamieji pastoliai
4.103. Keliai kilnojamiesiems pastoliams gabenti turi būti horizontalūs tiek išilgine, tiek skersine kryptimi arba jų nuolydžiai turi atitikti leistinus nuolydžius, nurodytus pase ir pastolių eksploatavimo instrukcijoje.
4.104. Stovinčių kilnojamųjų, pastolių riedamosios atramos turi būti įtvirtintos, o patys pastoliai pritvirtinti prie pastato sienos arba pririšti atatampomis.
4.105. Kilnojamieji pastoliai turi būti gabenami gervėmis arba kitais mechanizmais švelniai, be trukčiojimų vadovaujant darbų vadovui. Gabenti pastolius, pučiant stipresniam 3 balų vėjui draudžiama. Ant gabenamų kilnojamųjų pastolių neturi būti medžiagų, taros ir laužo. Būti ant gabenamų pastolių darbininkams draudžiama.
Klotiniai, gembiniai pastoliai, lipynės ir pristatomosios kopėčios
4.106. Darbininkams lipti į pastolius (klotinius) leidžiama tik pristatomosiomis kopėčiomis (lipynėmis) su turėklais.
4.107. Gembiniai pastoliai turi būti įrengti ant pirštų (konsolių), kurių konstrukcija ir tvirtinimo būdas neleistų pastoliams pasislinkti arba apsiversti.
4.108. Tvirtinti pirštus prie palangių draudžiama. Gembinių pastolių spyrius sujungti su pirštais reikia ne tik įkirčiais bet ir varžtais arba apkabomis.
4.109. Lipynių nuolydis neturi būti didesnis kaip 1:3. Kad lipynės nepasislinktų, jos turi būti gerai pritvirtintos prie atramų. Naudojant lipynes darbams ant stogo, stoglangių ir kitų panašių konstrukcijų, turi būti imtasi priemonių, kad lipynės nesislinktų žemyn.
4.110. Visų lipynių ilgiu kas 30 - 40 cm reikia prikalti 4x6 cm skerspjūvio skersinius.
4.111. Medinių pristatomųjų kopėčių pakopos (skersiniai) turi būti įleistos į briaunas, kurios ne rečiau kaip kas 2m viena. su kita turi būti suveržtos varžtais. Draudžiama naudoti kopėčias, kurios sukaltos vinimis, neįleidus pakopų į briaunas. Medinės kopėčios neturi būti aukštesnės (ilgesnės)- kaip 5 m.
4.112. Apatiniai pristatomųjų kopėčių galai turi baigtis aštriais metaliniais smaigaliais arba guminiais antgaliais priklausomai nuo atraminio paviršiaus būklės ir medžiagos, o viršutiniai galai turi būti pritvirtinti prie stiprių konstrukcijų (pastolių, sijų, karkaso elementų ir panašiai.).
4.113. Išskečiamosios kopėčios - lipynės turi būti su įtaisais, neleidžiančiais joms savaime išsiskėsti.
4.114. Transporto arba žmonių eismo vietos, kuriose statomos pristatomosios kopėčios, turi būti aptvertos arba saugomos.
4.115. Jei tenka dirbti laikant detales, pavyzdžiui, klojinių dėžes ir pan. reikia naudoti pastolius arba kopėčias - lipynes su viršuje įrengtomis aikštelėmis, aptvertomis turėklais.
4.116. Metalinių kronšteinų, ant kurių įtaisomi pastolių paklotai, turi būti horizontalūs arba pasvirę į pastatą (statinio) pusę ne daugiau kaip 10°.
4.117. Aukštesnės kaip 5 m pakabinamosios metalinės kopėčios turi būti aptvertos metaliniais lankais  su vertikaliais ryšiais ir gerai pritvirtintos prie konstrukcijų įrengimų.
4.118. Pristatomas kopėčias be darbo aikštelių leidžiama naudoti užlipimui tarp atskirų statomo statinio aukštų bei darbams, kuriuos atliekant neprireiktų papildomai remtis į statinio konstrukcijas. Pristatomos kopėčios turi būti su įtaisais, neleidžiančiais joms pasislinkti ar virsti darbo metu.
4.119. Dirbant ant konstrukcijų naudojamos pakabinamos kopėčios ir aikštelės turi būti su griebtuvais - kabliais.
4.120. Pristatomų kopėčių matmenys turi būti tokie, kad darbuotojas galėtų dirbti stovėdamas ant pakopos, esančios ne mažesniu kaip 1 m atstumu iki kopėčių viršaus. Dirbant ant pristatomų kopėčių aukščiau kaip 1,3 m, reikia naudoti saugos diržą, pritvirtintą prie pastato konstrukcijos arba kopėčių, jeigu šios patikimai pritvirtintos prie pastato konstrukcijos.
4.121. Ant pristatomų kopėčių draudžiama:
4.122.1. dirbti šalia ar virš neapsaugotų veikiančių mašinų, besisukančių dalių ir transporterių;
4.122.2. naudoti rankines elektros mašinas ar parakinį įrankį;
4.122.3. virinti dujomis ar elektra;
4.122.4. tempti laidus ar prilaikyti aukštyje sunkias detales.
4.123. Šiuos darbus leidžiama atlikti naudojant pastolius, aikšteles ir kitas priemones.
4.124. Prieš naudojimą ir naudojimo metu kopėčios privalo būti vizualiai apžiūrėtos.
4.125. Priemonės, skirtos darbo vietai paaukštinti, turi būti stabilios, turėti lygų darbo paviršių be didesnių kaip 5 mm plyšių. Jei jos aukštesnės kaip 1,3 m - privalo turėti aptvarus, apsaugančius darbuotojus ir daiktus nuo kritimo.
4.126. Tvarkant krovinius rankomis darbuotojas turi susipažinti su numatomu kelti kroviniu ir gauti tikslią informaciją apie:
4.126.1. krovinio svorį;
4.126.2. krovinio turinį ir konsistenciją;
4.126.3. krovinio svorio centrą arba sunkiausią pakuotės pusę, jei jos turinys paskirstytas netolygiai centro atžvilgiu ar svorio centro padėtis gali keistis kėlimo metu, ir saugius tokių krovinių kėlimo būdus.
4.127. Leidžiama nepavojinga vienkartinė keliamo ir pernešamo krovinio masė:
4.127.1. vyrams – iki 30 kg;
4.127.2. moterims – iki 10 kg;
4.128. Jei svoris yra didesnis, kelti dviese ar naudoti kėlimo transportavimo mechanizmus.
4.129. Krovinio svoris, forma, paviršius, suėmimo ir paėmimo sąlygos, padėtis prieš ir po kėlimo bei pakėlimų kiekis tarpusavyje turi būti kuo geriau suderinti, kad atliekant kėlimo rankomis darbus neiškiltų pavojus saugai ir sveikatai.
4.130. Siekiant kėlimo metu išvengti rizikos, krovinys turi būti tinkamai įpakuotas ir parengtas kėlimui.
4.131. Kai krovinio kėlimas rankomis gali kelti pavojų saugai ir sveikatai, jei tai įmanoma ir tikslinga, turi būti naudojamos tinkamos techninės priemonės.
4.132. Kėlimo-transportavimo mechanizmus su mašinine pavara aptarnauti, valdyti, dirbti jais, gali tik asmenys specialiai apmokyti, atestuoti ir turintys pažymėjimą, suteikiantį teisę atlikti šiuos darbus.
4.133. Sunkūs kroviniai pakraunami ir iškraunami vadovaujant statybų vadovui. Jis privalo stebėti, kad kroviniai būtų pakraunami ir iškraunami saugiai.
4.134. Vieta, kur kroviniai kraunami rankomis, turi būti parinkta ir tinkamai įrengta atsižvelgiant į darbo aplinkos charakteristikas ir su ja susijusius veiksnius.
4.135. Iš krovinių transportavimo rankomis ruožų turi būti pašalinti trukdantys daiktai. Jei tokios galimybės nėra, turi būti įrengiami saugūs apėjimai ar keliai. Šiuose ruožuose neturi kilti pavojus paslysti, kristi, užkliūti, atsitrenkti ir pan. Ruožai turi būti gerai apšviesti, o jų pagrindas stabilus, jie turi būti pakankamai platūs ir aukšti, kad būtų galima pernešti krovinius visiškai išsitiesus.
4.136. Kai kroviniai pernešami rankomis ir kraunami į krūvas, krovimo darbai neturi kelti pavojaus saugai ir sveikatai. Kroviniai neturi slysti ir kristi.
4.137. Nešant krovinį rankomis, pasirinkti laisvą, be kliūčių, lygų ir trumpiausią kelią.
4.138. Nešant krovinius vienam paskui kitą vorele, reikia išlaikyti tokį atstumą, kad krisdamas krovinys nekliudytų priekyje einančio. Nešant krovinius, draudžiama lenkti vienam kitą.
4.139. Nešant krovinius dėžėse dviese, žengti ta pačia koja, krovinius nuleisti pagal komandą. Nekelti krovinių per galvą.
4.140. Draudžiama:
4.140.1. nešti krovinius netvarkingoje taroje - su atsikišusiomis vinimis, atplyšusia viela;
4.140.2. rankomis traukti, kelti, taisyti nepatikimai arba netvarkingai sukrautus krovinius, kaišioti rankas (norint pataisyti) į rietuves, dėžes, statines, mašinos kėbulą ir t.t. Tam tikslui naudoti laužtuvus, svirtis, padėklus, pleištus ir visus kitus kėlimo įrenginius, atsižvelgiant į krovinio sudėtį, konfigūraciją.
4.140.3. landžioti po pakeltu kroviniu arba stovėti arti jo;
4.140.4. šokinėti iš pakraunamos arba iškraunamos mašinos;
4.140.5. važiuojant mašinai stovėti kėbule, ir ant kabinos pakojų, sėdėti ant mašinos bortų, įlipti arba iš jos išlipti;
4.140.6. leisti į savo darbo vietą pašalinius asmenis arba kviestis į pagalbą  žmones, kurie nesusiję su šiuo darbu.
4.141. Padėjus krovinį, įsitikinti, ar jis stovi stabiliai.
4.142. Krovinį ridenant, reikia būti už jo arba iš šono. Saugotis, kad krovinys neužriedėtų ant savęs ar ant kito žmogaus.
4.143. Krovinių pakrovimas į transporto priemones, tvirtinimas ir aprišimas, vykdomas pagal vairuotojų nurodymus.
4.144. Į pakraunamą transporto priemonę darbuotojas turi įlipti ir išlipti inventorinėmis kopėčiomis.
4.145. Krovinio svoris transporto priemonėje turi būti išdėstytas tolygiai.
4.146. Atliekant pakrovimo - iškrovimo darbus:
4.146.1. pakraunant ir iškraunant krovinius dėžėse, kad nesusižeisti rankų, užlenkti išlindusias vinis ir metalinio rišinio galus;
4.146.2. ritinant krovinį statinėse, būti gabenamo krovinio užpakalyje;
4.146.3. Nešant krovinį rankiniu būdu, pasirinkti laisvą, lygų ir trumpiausią kelią, draudžiama nešti per sudėtus krovinius, tarą, gamybines atliekas ir pan. Nešant krovinius vienas paskui kitą vorele, reikia išlaikyti tokį nuotolį, kad krisdamas nuo pečių krovinys nekliudytų priekyje einančio. Nešant krovinius, vienas kitą lenkti draudžiama. Nešti ilgus krovinius dviese, reikia juos dėti ant vienvardžių pečių, eiti koja kojon ir nuleisti krovinį tik pagal iš paskos einančio komandą.
4.147. Sandėliuojant medžiagas:
4.147.1. palikti praėjimus ir pravažiavimus tarp rietuvių. Praėjimai turi būti ne siauresni kaip 1m.;
4.147.2. dirbant ant aukštesnių kaip 1,5m. rietuvių, reikia naudotis kilnojamomis inventorinėmis kopėčiomis;
4.147.3. ardyti rietuvę pakopomis iš viršaus žemyn. Negalima ištraukti medžiagų iš rietuvės vidurio;
4.147.4. atstumas nuo sandėliuojamų medžiagų ir iškasų (tranšėjų, duobių) turi būti ne mažesnis kaip l m, skaičiuojant nuo kasimo pirminės arba iškasos tvirtinimo krašto. Sandėliuojamų medžiagų negalima remti į aptvarą;
4.147.5. draudžiama krauti aukštai, keliais aukštais griozdiškus, netaisyklingos formos krovinius, taip pat krovinius nepatvarioje taroje, kuri gali neišlaikyti viršutinių eilių svorio. 
4.148. Sandėliuojant medžiagas, jos kraunamos taip:
4.148.1. plytos - ant lygaus paviršiaus kryžkryžiai į l -1,7 m aukštį (dvidešimt penkios eilės); 
4.148.2. plytinės medžiagos (asbocementinės plokštės, asbocementiniai lakštai banguoti ir lygūs) – į rietuves l m aukščio;
4.148.3. čerpės - į rietuves iki l m aukščio, sukraunant briaunomis ir įdedant tarpiklius; 
4.148.4. šilumą izoliuojančios medžiagos - į rietuvę iki 1,2 m aukščio sausoje patalpoje; 
4.148.5. radiatoriai - į rietuvę iki l m aukščio; 
4.148.6. stiklas dėžėse - vertikaliai viena eile ant pakišolų.
4.149. Dažymo medžiagos ir miško medžiaga statybos aikštelėje laikomos taip:
4.149.1. aliejiniai dažai - atskiroje, ugniai atsparioje ir vėdinamoje patalpoje; 
4.149.2. klijai - hermetiškai uždarytoje taroje, ne arčiau kaip 2 m nuo apšildymo sistemos; 
4.149.3. rūgšties tirpalas - sandariai uždarytuose stikliniuose buteliuose, pintinėse, kurios sustatomos ant grindų viena eile; 
4.149.4. apvalinę miško medžiaga - į rietuves ne aukščiau kaip 1,5 m, įdedant tarpiklius tarp eilių ir pastatant atramas, kad neriedėtų; 
4.149.5. pjautinė miško medžiaga - į rietuvę, kurios aukštis kraunant eilėmis neturi viršyti pusės rietuvės pločio, o kraunant kryžminiai - rietuvės pločio.
4.150. Paduodant akmenis (skiedinį) pamatų mūrijimui, apatinį latako galą reikia tvirtai pastatyti ant atraminių taškų.
4.151. Draudžiama statybines medžiagas leisti lataku ir tuo pat metu iškrauti jas iš latako. 
4.152.  Draudžiama nuo iškasos krašto mesti statybines medžiagas į pamatų duobes, tranšėjas ir ant mūrijamų pamatų apverčiant karučius. 
4.153. Sandėliuojant klotinius, pastolius: 
4.153.1. pastatyti, kad tarpas tarp sienos ir darbinio pakloto būtų ne didesnis kaip 50 mm; 4.8.2. ant klotinio, tarp sienos ir sukrautų medžiagų bei įrankių palikti ne siauresnį kaip 0,6m. praėjimą.
4.154. Nuo paklotų, pastolių, klotinių ir lipynių darbo metu pastoviai valyti statybines šiukšles. 
4.155. Perkeliant inventorinius klotinius iš pirmo aukšto į antrą, nuo pakloto nurinkti medžiagas, įtaisus.
4.156. Draudžiama padėklus, dėžes ir kt. mesti nuo klotinių ir iš transporto priemonių.
4.157. Kasant duobes (tranšėjas) būtina sekti šlaitų ir tvirtinimų būklę.
4.158. Gruntą iš tranšėjos arba duobės išmesti į tiesioginio vadovo nurodytą vietą, tačiau atstumas tarp išmesto grunto pado ir kasamo krašto turi būti nemažesnis kaip 0,5 m.
4.159. Tranšėjų vertikalios sienelės turi būti išramstytos inventoriniais skydais. Nesant inventorinių ir tipinių tvirtinimo detalių iškasų (tranšėjų) iki 3m. gylio sutvirtinimui natūralios drėgmės rišliuose gruntuose, panaudoti ne plonesnes kaip 40mm. lentas, o smėlėtuose ir padidintos drėgmės gruntuose – ne plonesnes kaip 50 mm.
4.160. Statant skydus (lentas) viršutinio krašto tvirtinimo lentos turi būti išsikišusios iš iškasos krašto ne mažiau 15 cm. 
4.161.  Iškasos tranšėjos tvirtinimai turi būti ardomi nuo apačios pagal grunto užpylimo arba pamatų montavimo laipsnį.
4.162. Draudžiama vykdyti bet kokius darbus grioviakasės iškastoje tranšėjoje, kol nebus išramstytos jo sienelės. 
4.163. Įrengiant pastolius, klotinius, vadovaukitės tiesioginio vadovo nurodymais. Negalima naudoti pastoliams nepatikrintas, atsitiktines atramas ir medžiagas. 
4.164. Pastolių ir klotinių paklotas turi būti ne siauresnis kaip 2 m vykdant mūro darbus, 1,5 m tinkuojant, l m - dažant ir montuojant. 
4.165. Tose vietose, kur naudojami nitro dažai (kitos lakavimo, dažymo medžiagos ir mišiniai) draudžiama naudoti atvirą ugnį. 
4.166. Draudžiama ruošti dažymo mišinių, pažeidžiant dažų gamintojos instrukcijos reikalavimus ir naudoti tirpiklius, kuriems nėra sertifikato, nurodančio kenksmingų medžiagų pobūdį. 
4.167. Tuščią tarą, kurioje buvo skiediniai, lakai ir dažai, reikia nedelsiant pašalinti iš darbo vietos. 
4.168. Atsitiktinai išlietą dažų skiedinį reikia iš karto užpilti sausu smėliu arba pjuvenomis ir po to. 
4.169. Draudžiama pilti vandenį į talpas su rūgštimi. 
4.170. Dirbant su betono maišykle: 
4.170.1. stebėti įžeminimo tvarkingumą, pavojingų vietų aptvėrimų, darbo vietos apšvietimo, savaiminio maišyklių įsijungimo blokuotės stovį, mechanizmų darbą; 
4.170.2. pastebėjus bet kokį gedimą, sustabdyti maišykle, pranešti ŠAKIŲ RAJONO SAVIVALDYBĖS ADMINISTRACIJA tiesioginiam vadovui. 
4.170.3. darbininko darbo zonoje nevaikščioti žemesniuose aukštuose, jei nėra pastatyti specialus uždengimai apsaugantis nuo krintančių daiktų.
4.171. Darbuotojui draudžiama: 
4.171.1. palikti dirbančius įrengimus be priežiūros; 
4.171.2. leisti būti darbo vietoje pašaliniams asmenims; 
4.171.3. vykdyti valymo, derinimo, remonto darbus neatjungus įrengimus nuo įtampos ir neiškabinus plakato "Nejungti - dirba žmonės"; 
4.171.4. dirbti nuėmus pavojingų vietų aptvėrimus, priverstinai užblokavus apsaugine savaiminio įsijungimo blokuote; 
4.171.5. vykdyti bet kokius darbus elektros spintose ir valdymo pultuose. 
4.172.  Draudžiama stovėti, vaikščioti, dirbti po pakeltu kroviniu.
4.173. Pastebėjus gedimus kėlimo lopšio konstrukcijoje, nedelsiant baigti darbus, nuleisti jį ant žemės ir pranešti ŠAKIŲ RAJONO SAVIVALDYBĖS ADMINISTRACIJA tiesioginiam vadovui.
4.174. Laikinai pasitraukti iš darbo vietos galima tik gavus iš ŠAKIŲ RAJONO SAVIVALDYBĖS ADMINISTRACIJA tiesioginio vadovo leidimą.
4.175. Elektrosaugos reikalavimai:
4.175.1. Dirbti tik su įžemintais prietaisais bei įrengimais.
4.175.2. Panaudojus elektros įrankį, prietaisą ar įrenginį, jį reikia išjungti.
4.176. Draudžiama:
4.176.1. liesti drėgnomis rankomis elektros laidus, kabelius, kištukus, prietaisus ar įrengimus;
4.176.2. dirbti su elektros įrankiais ar prietaisais, jeigu prisilietus jaučiamas elektros poveikis;
4.176.3. dirbti su netvarkingais elektros įrankiais, prietaisais ar įrengimais;
4.176.4. dirbti su elektros įrankiais, prietaisais ar įrengimais, jei ant jų pasiliejo skysčiai;
4.176.5. remontuoti pačiam sugedusį elektros įrenginį, laidus, kištuką. Tai atlikti privalo darbuotojas, turintis elektrotechninio personalo reikiamą kvalifikaciją.
4.177. Dirbant su elektriniais grąžtais (perforatoriais) draudžiama:
4.177.1. gręžti gilias angas konstrukcijose ir detalėse iš karto, neišimant grąžto ir neišvalius drožlių ir dulkių iš angos specialiu kabliuku;
4.177.2. gręžiant laikyti detales rankomis;
4.177.3. darbo metu silpnai įtvirtintas detales prilaikyti rankomis;
4.177.4. dėti po gaminiu atsitiktinius padėklus, varžtus ir kt.;
4.177.5. dirbti grąžtu, kai sudėvėta jo konusinio paviršiaus dalis;
4.177.6. dirbti grąžtais, kurie darbo metu “muša”;
4.177.7. gręžiant, žemai palenkti galvą prie gręžimo vietos;
4.177.8. tikrinti angas pirštais, išėmus grąžtą;
4.177.9. gręžti neužsidėjus apsauginių akinių;
4.177.10. naudotis raktais, kurie neatitinka varžtų ir veržlių dydžių, su išsidėvėjusiais kraštais, dėti tarpiklius, mušti plaktuku per raktą, pailginti vieną raktą kitu ar vamzdžiu;
4.177.11. drožles, dulkes pūsti burna ir valyti rankomis.
4.177.12. Visas detales gręžti tik patikimai jas įtvirtinus.
4.177.13. Gręžiant plonas plokštes, naudoti atramas.
4.177.14. Detalių tvirtinimui naudoti tvarkingus įrengimus.
4.177.15. Tvirtinant detales į varstotus ar kitas suspaudimo priemones, reikia prisiminti, kad tvirtinimo varžtus išdėstyti kaip galima arčiau prie detalės.
4.177.16. Gręžiant gilias angas periodiškai šalinti drožles, dulkes specialiais kabliukais.
4.177.17. Draudžiama naudoti perforatorius su sugedusiu jungikliu.
4.177.18. Kad išvengtumėte nepageidaujamo perforatoriaus įsijungimo, prieš jungdami jį į tinklą, patikrinkite ar išjungtas jungiklis. Pernešant perforatorių, draudžiama laikyti pirštą ant jungiklio.
4.177.19. Naudoti tinkamą prailginimo kabelį, kabelis su netinkamais matmenimis mažina pajėgumą ir kaista.
4.177.20. Draudžiama pernešti perforatorių, laikant už kabelio.
4.177.21. Draudžiama įrankį išjungti iš tinklo, traukiant už kabelio.
4.177.22. Saugoti kabelį nuo šiurkščių paviršių, aštrių briaunų, tepalo ir karščio.
4.177.23. Keisdami kabelį arba nenaudodami instrumento išjungti jį iš kištukinio lizdo.
4.177.24. Draudžiama perkrauti perforatorių: draudžiama naudoti darbams, kuriems jis netinka pagal savo galią ir kuriems jis nepritaikytas.
4.177.25. Saugotis elektros laidų po tinku. Pataikius į tokius laidus, perforatoriaus metalinės dalys įgaus įtampą. Kad išvengti srovės smūgio, būtina naudoti izoliuotas rankenas.
4.177.26. Per daug spaudžiant instrumentą mažiau susikoncentruojama ir greičiau pavargstama: vienodas instrumento laikymas užtikrina patikimą ir našų darbą neišnaudojant per daug jėgų.
4.177.27. Darbo metu stovėti tvirtai ir išlaikyti pusiausvyrą: draudžiama pasilenkti per daug į priekį.
4.177.28. Draudžiama dirbti su perforatoriumi, kai darbuotojas pavargęs: jis turi išlaikyti kontrolę ir atidumą;
4.177.29. Draudžiama dirbti su perforatoriumi, nuo pristatomų kopėčių.
4.178. Dirbant kampiniu šlifuokliu
4.178.1. Draudžiama palikti įjungtą kampinį šlifuoklį.
4.178.2. Visos pjaunamos detalės turi būti patikimai įtvirtintos.
4.178.3. Jeigu šlifavimo metu susidaro sprogios arba savaime užsidegančios dulkės, būtina laikytis galiojančių saugumo technikos taisyklių.
4.178.4. Jeigu šlifavimo metu susidaro kenksmingos sveikatai medžiagos, būtina naudoti tam skirtą dulkių siurblį.
4.178.5. Eksploatuoti kampinį šlifuoklį drėgnoje ir šlapioje aplinkoje draudžiama.
4.178.6. Dirbti kampiniu šlifuokliu arti degių ir sprogių medžiagų draudžiama.
4.178.7. Prieš tvirtinant šlifavimo ir pjovimo diskus, įsitikinti ar ant diskų nurodytas maksimalus leistinas sukimosi dažnis yra lygus arba didesnis už kampinio šlifatoriaus tuščios eigos sukimosi dažnį.
4.178.8. Darbui su šlifavimo ir pjovimo diskais, atraminė jungė (flanšas) dedama ant suklio paaukštinta puse į viršų.
4.178.9. Naudojant pjovimo diskus su skardiniu flanšu, pastarąjį dėti žemyn ant atraminio flanšo.
4.178.10. Tvirtinant šlifavimo diskus, veržlė ant suklio sukama paaukštinimu į apačią.
4.178.11. Tvirtinant pjovimo diskus, veržlė ant suklio sukama paaukštinimu į viršų.
4.178.12. Sukti užrakinti mygtuku ir veržlę užveržti lenktu dvipirščiu raktu.
4.178.13. Prieš įjungiant šlifatorių, įsitikinti ar priedai ant suklio pritvirtinti teisingai.
4.178.14. Prieš keičiant kiekvieną šlifavimo priedą, mašinėlę išjungti iš tinklo.
4.178.15. Dirbant šiais įrankiais, sukeliami kibirkščių srautai, todėl dirbant būtina statyti apsauginius skydus. Be apsauginių skydų dirbti draudžiama.
4.178.16. Diskai turi būti su gamyklinės konstrukcijos apsaugomis.
4.178.17. Atliekant darbus kampiniu šlifuokliu būtina dėvėti apsauginį skydelį arba akinius.
4.178.18. Diską prie detalės stumti lygiai, be smūgių.
4.178.19. Nutrūkus srovės tiekimui, kampinis šlifuoklis turi būti atjungiamas nuo elektros tinklo.
4.179. Draudžiama:
4.179.1. dirbti disko šonu;
4.179.2. naudotis svirtimis prispaudimo jėgai padidinti;
4.179.3. stabdyti diską ranka ar kitu pašaliniu daiktu;
4.179.4. įpjovoje laužti diską;
4.179.5. naudoti nekondicinius šlifavimo diskus;
4.179.6. pjovimo diskus naudoti šlifavimui;
4.179.7. diskus kalti, gręžti, stabdyti per stipriai spaudžiant.
4.180.  Dirbant su suktuvo-gręžtuvo įrankiu:
4.180.1. Prižiūrėti, kad ant elektrinio įrankio nepapultų vandens lašų. Draudžiama dirbti elektriniu įrankiu drėgnoje ar šlapioje aplinkoje.
4.180.2. Užtikrinti gerą darbo vietos apšvietimą. Draudžiama dirbti elektriniu įrankiu arti degių ar sprogių medžiagų.
4.180.3. Neeksploatuojamą įrankį saugoti sausoje, uždaroje patalpoje ir ne ant grindų.
4.180.4. Draudžiama nešti įjungtą į elektros tinklą el. įrankį, nuspaudus įrankio įjungimo jungtuką. Kišant laidą į kištukinį lizdą įsitikinti, kad įrankio įjungimo jungtukas nenuspaustas.
4.181.  Darbuotojas privalo:
4.181.1. laikytis saugumo technikos taisyklių;
4.181.2. saugoti įrankį nuo drėgmės;
4.181.3. saugotis besisukančių detalių;
4.181.4. gręžiant sienas atkreipti dėmesį, kad gali pasitaikyti elektros, dujų ,vandentiekio ar panašios linijos;
4.181.5. pažeidus kabelį nebeeksploatuoti įrankio.
4.182.  Pavaras galima perjungti tik pilnai sustojus įrankio velenui.
4.183. Elektrinio įrankio ir pakrovėjo ventiliacijos ertmės turi būti atviros ir švarios, kad cirkuliuotų ir vėdintų įrankį.
4.184. Elektrinio įrankio, pakrovėjo ir baterijų kontaktai ir gnybtai turi būti švarūs.
4.185. Dirbant su elektriniu siaurapjūkliu draudžiama:
4.185.1. palikti įjungtą siaurapjūklį;
4.185.2. naudoti įrankį su pažeistu maitinimo kabeliu;
4.185.3. naudoti įskilusius, deformuotus arba atšipusius pjūklelius;
4.185.4. naudoti dulkių siurblius, pjaunant metalą,– draudžiama;
4.186. Visos pjaunamos detalės turi būti patikimai įtvirtintos.
4.187. Prieš pradedant pjauti, nuo pjaunamo dirbinio paviršiaus ir iš po jo turi būti pašalintos visos kliūtys.
4.188. Prieš reguliuojant ar keičiant reikmenis, įrankis turi būti atjungtas nuo elektros tinklo.
4.189. Pjaunant 45° kampu įsitikinti, kad atraminė plokštelė kaip reikiant prigludusi prie įrankio korpuso.
4.190. Įsitikinti, kad visas atraminės plokštelės paviršius gerai prigludęs prie dirbinio.
4.191. Prieš pakeliant pjūklelį nuo dirbinio, įsitikinti, kad pjūklelis visiškai sustojo.
4.192. Pjaunant vamzdynus, įsitikinti, kad tame vamzdyne nėra:
4.192.1. suspausto oro (garo ir kt.);
4.192.2. degiųjų dujų ar kitų degių medžiagų.
4.193.  Dirbant su gręžtuvu (drele) prižiūrėti, kad ant elektrinio įrankio nepapultų vandens lašų. Draudžiama dirbti elektriniu įrankiu drėgnoje ar šlapioje aplinkoje.
4.194. Draudžiama dirbti elektriniu įrankiu arti degių ar sprogių medžiagų.
4.195. Neeksploatuojamą įrankį saugoti sausoje, uždaroje patalpoje ir ne ant grindų.
4.196. Draudžiama nešti įjungtą į elektros tinklą el. įrankį, nuspaudus įrankio įjungimo jungtuką. Kišant laidą į lizdą įsitikinti, kad įrankio įjungimo jungtukas nenuspaustas.
4.197. Dirbantysis privalo:
4.197.1. laikytis saugumo technikos taisyklių;
4.197.2. saugoti įrankį nuo drėgmės;
4.197.3. saugotis besisukančių detalių;
4.197.4. gręžiant sienas atkreipti dėmesį, kad gali pasitaikyti elektros, dujų ,vandentiekio ar panašios linijos;
4.197.5. pažeidus kabelį nebeeksploatuoti įrankio.
4.198. Pavaras galima perjungti tik pilnai sustojus įrankio velenui.
4.199. Elektrinio įrankio ir pakrovėjo ventiliacijos ertmės turi būti atviros ir švarios, kad cirkuliuotų ir vėdintų įrankį.
4.200. Elektrinio įrankio, pakrovėjo ir baterijų kontaktai ir gnybtai turi būti švarūs.
4.201. Dirbant su šlifavimo ir pjovimo diskais. Dirbant šiais įrankiais, sukeliami kibirkščių srautai, todėl dirbant būtina statyti apsauginius skydus. Be apsauginių skydų dirbti draudžiama.
4.202. Diskai turi būti su gamyklinės konstrukcijos apsaugomis.
4.203. Apdorojamos detalės, įrankiai ir t.t. turi būti patikimi.
4.204. Detalę prie disko stumti lygiai, be smūgių.
4.205. Dirbti disko šonu draudžiama.
4.206. Darbo metu stovėti ne prieš diską, bet šonu į jį.
4.207. Draudžiama naudotis svirtimis prispaudimo jėgai padidinti.
4.208. Stabdyti diską ranka ar kitu pašaliniu daiktu draudžiama.
4.209. Draudžiama įpjovoje laužti diską. Baigti darbą su disku likus 3 val. iki darbo pabaigos.
4.210. Dirbant su diskiniais rankiniais pjūklais, instrumentu leidžiama dirbti tik su jam skirtais apsauginiais įtaisais.
4.211. Visada naudoti skeliantį peilį. Skeliantis peilis neleidžia užspausti pjūklo išilginio pjovimo metu.
4.212. Slankiojantis apsauginis dangtelis turi laisvai judėti. Jį draudžiama užblokuoti atidarytoje padėtyje.
4.213. Naudojant įrankį stacionariai, dirbti galima tik ant pjovimo stalo su apsauga nuo pakartotinio įsijungimo.
4.214. Kabelį visada kloti už prietaiso.
4.215. Dirbant lauke naudoti tik lauko darbams skirtus prailginimo kabelius su hermetiškomis jungtimis.
4.216. Kištuką į lizdą jungti tik išjungus įrankio jungiklį.
4.217. Draudžiama palikti kyšančius veržimo įrankius.
4.218. Jei ruošinys neguli stabiliai savo svoriu, jį reikia įtvirtinti.
4.219. Darbo metu prietaisą visada laikyti abiem rankom ir tvirtai stovėti.
4.220. Įrankį įjungti prieš priglaudžiant prie ruošinio.
4.221. Pjūvio kelyje nei viršuje, nei apačioje neturi būti kliūčių.
4.222. Diskinis pjūklas turi išsikišti iš apdirbamo ruošinio paviršiaus ne daugiau kaip 3 mm.
4.223. Draudžiama kišti rankas prie besisukančio pjūklo. Draudžiama liesti prie apdirbamo ruošinio apačioje kyšančio pjūklo disko.
4.224. Dirbančio instrumento nekelti virš galvos.
4.225. Draudžiama pjauti vinis, varžtus;
4.226. Jei diskinis pjūklas užstringa, tuoj pat išjungti prietaisą.
4.227. Špindelio fiksavimo klavišą naudoti tik pjūklui pilnai sustojus.
4.228. Išjungus prietaisą pjūklo draudžiama stabdyti spaudžiant iš šono.
4.229. Draudžiama naudoti įtrūkusius ar pakitusios formos pjūklus.
4.230. Draudžiama naudoti pjūklus, pagamintus iš legiruoto greitapjūvio.
4.231. Draudžiama naudoti pjūklus, kurių pagrindinė dalis yra storesnė arba kurių dantų takas yra siauresnis, nei skeliančio peilio storis.
4.232. Atliekant bet kokius instrumento priežiūros darbus, darbo pertraukų metu bei juo nesinaudojant kištuką ištraukti iš kištukinio lizdo.
4.233. Naudoti tik originalią įrangą.
4.234. Draudžiama:
4.234.1. dirbti drėgnoje aplinkoje;
4.234.2. rankomis laikyti atpjaunamo ruošinio galą;
4.234.3. baigiant pjauti, stovėti arti neįtvirtinto ruošinio galo;
4.234.4. atlikti bet kokius remonto darbus: reguliavimą, tepimą, valymą ir kitokius darbus, kol rankinis pjūklas neišjungtas ir pilnai nesustos.
4.235. Sekti, kad nebūtų pašalinių žmonių darbo zonoje.
4.236.  Pjaunant sunkias detales, saugotis, kad neužkristų atpjautas galas.
4.237.  Draudžiama be tiesioginio vadovo žinios patikėti pareigas ar darbo priemones kitam asmeniui, savavališkai atlikti darbus, nesusijusius su užduoties vykdymu. 

V. DARBUOTOJO VEIKSMAI AVARINIAIS ATVEJAIS

5.1. Įvykus nelaimingam atsitikimui, būtina pranešti tiesioginiam vadovui, kreiptis į medicinos punktą, o reikalui esant, iškviesti greitąją medicininę pagalbą ir iki tyrimo pradžios išsaugoti vietą tokią, kokia buvo nelaimingo atsitikimo metu, jei tai negresia kitų darbuotojų gyvybei.
5.2. Įvykus nelaimingam atsitikimui pakeliui į darbą arba iš jo, reikia pačiam arba per kitus asmenis pranešti tiesioginiam vadovui apie atsitikimą ir jo aplinkybes.
5.3. Esant klojinių, paklotų, konstrukcijų nestabilumui, nedelsiant nutraukti darbus. Apie padėtį informuoti  statybų vadovą. Pavojingą zoną aptverti arba užkabinti perspėjamuosius plakatus.
5.4. Įvykus avarijai, pirmiausia imtis priemonių žmonių gelbėjimui. Esant pavojui, pasitraukti iš pavojingos zonos ir pašalinti kitus ten dirbančius. Informuoti statybų vadovą. Iki tyrimo pradžios išsaugoti įvykio vietą tokią, kokia ji buvo avarijos metu, jei tai nekelia pavojaus žmonių gyvybei.
5.5. Kilus gaisrui, reikia iškviesti ugniagesius bendruoju pagalbos telefono numeriu 112, turimomis pirminėmis gaisro gesinimo priemonėmis gesinti gaisrą, nedelsiant informuoti tiesioginį vadovą. Kilus pavojui sveikatai arba gyvybei, išeiti iš pavojingos zonos. 
5.6. Darbuotojas privalo mokėti naudotis pirminėmis gaisro gesinimo priemonėmis.

VI. DARBUOTOJO VEIKSMAI BAIGUS DARBĄ
6.1. Gamybines atliekas surinkti, užlenkti arba ištraukti kyšančias vinis ir sudėti į rietuves.
6.2. Nuvalyti mechaninius, instrumentus, įrankius, kad nebūtų betono liekanų, purvo ir sudėti į jiems skirtą vietą.
6.3. Sutvarkyti savo darbo vietą, nusiprausti, tvarkingai sudėti darbo rūbus.
6.4. Apie pastebėtus įvairius trūkumus ar gedimus pranešti statybų vadovui.

